जयपुर।अत्यधिक कार्य के कारण तनाव में आ रहे मेडिकल स्टूडेंट्स की काउंसलिंग शुरू की जाएगी।साथ ही उनका तनाव कम करने के लिए यूनिट हेड और विभागाध्यक्ष को जिम्मेदारी दी जाएगी।चिकित्सामंत्री रघु शर्मा ने प्रदेश के सभी मेडिकल कॉलेज के प्रिंसीपल को ये निर्देश दिए गए हैं कि उनके कॉलेज से सम्बद्ध सभी अस्पतालों के स्टूडेंट्स और रेजीडेंट का तनाव कम किया जाए ताकि सुसाइड जैसी घटनाओं की पुनरावृत्ति नहीं हो।जयपुर के अलावा जोधपुर, उदयपुर, कोटा, बीकानेर, अजमेर, झालावाड़ सहित सभी मेडिकल कॉलेजों में काउंसलिंग शुरू की जाएगी।गौरतलब है कि दैनिक भास्कर ने 22 जुलाई को '48 घंटे में सात घंटे भी नहीं मिल रहे, सात दिन के वर्क प्लान में तीसरे दिन जा पाते हैं हॉस्टल' शीर्षक से स्टूडेंट्स और रेजीडेंट्स की परेशानी को उजागर किया।इसके बाद चिकित्सा मंत्री ने मामले में विभाग के उच्चाधिकारियों से वार्ता की और निर्देश दिए।चिकित्सा शिक्षा सचिव हेमंत गेरा को निर्देश दिए कि पूरे मामले को गंभीरता से लिया जाए और स्टूडेंट्स की काउंसलिंग शुरू कराई जाए।वहीं मामले में अस्पताल में विभागों के यूनिट हेड और विभागाध्यक्ष रेजीडेंट्स से चर्चा करेंगे और यदि कोई बहुत अधिक तनाव में होना सामने आता है तो उस पर विशेष ध्यान दिया जाएगा।आत्महत्या के दोनों मामलों में काम का तनाव ही कारण रहा गौरतलब है कि साक्षी के मामले में भी ऐसा ही हुआ था।साक्षी के साथ रहने वाली स्टूडेंट्स को उसके तनाव की जानकारी थी लेकिन ना तो किसी सीनियर रेजीडेंट को और ना ही किसी यूनिट हेड को बताया गया था।रेजिडेंट साक्षी ने जयपुर में छह दिन पहले आत्महत्या कर ली थी।इसके बाद बीकानेर में भी एक डाक्टर ने सुसाइड कर लिया था।आत्महत्या के दोनों मामलों में काम का तनाव ही मुख्य कारण सामने आया।
  एसएमएस सहित सभी मेडिकल कॉलेजों में शुरू होगी काउंसलिंग
Jaipur: Counselling will be started in all medical colleges, including Jodhpur, Udaipur, Kota, Bikaner, Ajmer, Jhalawar, besides Jaipur, to prevent recurrence of suicide-like incidents.
Counselling to begin in all medical colleges including SMS